תאריך: \_\_\_\_\_\_\_\_\_\_\_

**הנדון: מכרז פומבי מס' 17/22 לביצוע עבודות להקמת מבנה שירותים**

**הודעה בדבר דחייה של המועד האחרון להגשת הצעות ומסמך הבהרות מס' 2**

1. **דחיית המועד האחרון להגשת הצעות במכרז**
   1. **החברה לייזום מודיעה בזאת על דחייה של המועד האחרון להגשת הצעות במכרז שבנדון, באופן שהמועד האחרון העדכני להגשת הצעות במכרז יהיה ביום 22.11.2022 בשעה 14:00.**
   2. מובהר בזאת, כי למרות דחיית המועד האחרון להגשת הצעות במכרז, **לא** יחול שינוי בתוקפה של ערבות המכרז, כך שעל המשתתפים במכרז לצרף להצעתם ערבות בנקאית כערבות מכרז, שתהיה בתוקף עד ליום 6.2.2023.
2. החברה לייזום החליטה על ביצוע שינויים מסוימים בהוראות המכרז שבנדון, כמפורט בהודעה זו להלן.
3. **פירוט השינויים במכרז**

|  |  |  |
| --- | --- | --- |
| **מס"ד** | **מס' הסעיף במסמכי המכרז** | **מהות השינוי** |
|  | סעיף 5.2 להוראות למשתתפים במכרז  +  טופס ההצעה הכספית (מחיר מקסימום לחלק מס' 1 בהצעה) | הוחלט לתקן את מחיר המקסימום לעבודות הקמה ובינוי של מבנה השירותים, לרבות ההצללה, הרחבה העליונה, המשרביה וכל העבודות הנלוות לכך בתחום המוגדר בנספח ב/1 (החלק הפאושלי), ולהעמידו על **סך של 3,200,000 ₪** (שלושה מיליון ומאתיים אלף ₪), לא כולל מע"מ (להלן: "**מחיר המקסימום לעבודות הבינוי**").  לאור השינוי האמור, המשתתפים במכרז מתבקשים להגיש את הצעתם הכספית במכרז על גבי טופס ההצעה הכספית המתוקן, המצורף כנספח א' להודעה זו (אולם יובהר, כי הגשת ההצעה הכספית על גבי טופס ההצעה הכספית המקורי שצורף למסמכי המכרז, לא תהווה עילה לפסילת ההצעה). |
|  | סעיף 2.1.3 להוראות למשתתפים במכרז | למען הסר ספק מובהר, כי תמשיך לחול ההבהרה שבוצעה במסגרת מסמך הבהרות מס' 1, לפיה במסגרת ההגדרה של "מבנה ציבור" בסעיף 2.1.3 להוראות למשתתפים במכרז ובסעיף 2.3 בנספח מכרז 3, תוכר גם תחנת שאיבה (תשומת לב המשתתפים כי תאגיד מים וביוב מופיע כבר בהגדרה של "גוף ציבורי" בסעיפים הנ"ל). |

1. מובהר כי הוראות מסמך זה מתקנות את האמור במסמכי המכרז וגוברות עליו. כל תיקון לסעיפי המכרז ו/או תשובה לשאלות הניתנת במסמך זה יתקנו ו/או יפרשו ו/או יתייחסו לכל הסעיפים הרלוונטיים שבמסמכי המכרז, גם אם הסעיפים הרלוונטיים לא צוינו במסמך זה במפורש.
2. יש לצרף מסמך זה כחלק בלתי נפרד ממסמכי המכרז כשהוא חתום על ידי המציע בתחתית כל עמוד.
3. ההסכם שייחתם בין העירייה לבין הזוכה במכרז יהיה כפוף לאמור במסמך זה על תיקוניו.
4. אי צירוף המסמכים להצעה כאמור, עלול לפסול את ההצעה.

בכבוד רב,

ייזום ראשון – החברה העירונית בע"מ

**נספח א'**;

**טופס ההצעה הכספית (נוסח מתוקן)**

הסכומים המבוקשים על ידינו בתמורה לביצוע העבודות על פי מסמכי המכרז וההסכם, הינם כדלקמן:

|  |  |  |  |  |  |
| --- | --- | --- | --- | --- | --- |
| **מס"ד** | **סוג העבודה / שירות** | **אופן התמחור והתשלום** | **מחיר המקסימום (בש"ח, ללא מע"מ)** | **שיעור ההנחה המוצע על ידי הקבלן** | **הערות** |
|  | עבודות ההקמה של מבנה מבנה השירותים | פאושלי | 3,200,000 ₪ | %\_\_\_\_\_\_  (במלים: \_\_\_\_\_\_\_\_\_\_\_\_ אחוז הנחה) | עבודות אלה יכללו את כל העבודות ללא יוצא מן הכלל שיבוצעו בהתאם **לנספח הסכם 1/ב**, לרבות ומבלי למעט עבודות עפר, תשתיות, פיתוח, פינוי פסולת, הקמה, בינוי, גמר וכיו"ב, וכן כל העבודות הנלוות לכך. |
|  | עבודות הפיתוח הסביבתי | לפי מדידה, בהתאם לכתב הכמויות המצורף כנספח | כמפורט בכתב הכמויות המצורף **כנספח הסכם 1/ג** | %\_\_\_\_\_\_  (במלים: \_\_\_\_\_\_\_\_\_\_\_\_ אחוז הנחה) | עבודות אלה יכללו עבודות פיתוח ותשתיות שידרשו בסביבתו של מבנה השירותים (לא כולל עבודות הכלולות בסעיף 1 לעיל), לפי מדידה בפועל בהתאם לכתב הכמויות המצורף **כנספח הסכם 1/ג**. |

**הוראות לעניין ההצעת הכספית**

1. ניתן להציע שיעורי הנחה שונים לכל אחד מהסעיפים בהצעה הכספית. יחד עם זאת, שיעור ההנחה לעבודות הפיתוח הסביבתי יהיה זהה ביחס לכל הסעיפים בכתב הכמויות, ולא ניתן להציע שיעורי הנחה שונים לסעיפים שונים בכתב הכמויות.
2. ניתן להציע שעור הנחה אפס (0), שמשמעו כי הצעתו של המציע הנה בהתאם למחיר המקסימום או לתעריפים המקסימליים הקבועים בכתב הכמויות.
3. לא ניתן לנקוב בשעור הנחה שלילי (תוספת). הצעה שתנקוב בשעור או בשעורי תוספת או תחרוג ממחיר המקסימום: **(א)** תיפסל על הסף, ללא מתן זכות שימוע; ו- **(ב)** יחולט סך המהווה 25% מתוך ערבות המכרז שצורפה להצעה, באופן אוטומטי וללא מתן זכות שימוע.
4. ניתן להציע שעורי הנחה במספרים שאינם שלמים, אך לא יותר משתי ספרות לאחר הנקודה העשרונית. אם חרף האמור יוצע שיעור הנחה שיכלול יותר משתי ספרות לאחר הנקודה העשרונית, החברה לייזום תהיה רשאית, על פי שיקול דעתה הבלעדי והמוחלט, לנקוט בכל אחת מדרכי הפעולה הבאות, כולן או חלקן, במצטבר או באופן חליפי: **(א)** לפסול את ההצעה על הסף; **(ב)** **לעגל את שעור ההנחה כלפי מטה (ככל שהספרה האחרונה היא מתחת ל- 5) או כלפי מעלה (ככל שהספרה האחרונה היא 5 ומעלה);** (ג) **לפנות למציע לקבלת הבהרות בקשר להצעתו, ולקבל או להתעלם מהבהרות כאמור.**
5. המחיר המוצע יהיה מחיר כולל המגלם את כל העבודות, החומרים, ההוצאות והעלויות הכרוכים בביצוע העבודות, ומילוי כל התחייבויות המשתתף לפי ההסכם.
6. הצעת המשתתף תנקוב בסכומים ללא מע"מ.
7. ההצעה הכספית הכוללת של המשתתף לצורך השוואת ההצעות הכספיות במכרז, יהיה סיכום של מחיר עבודות ההקמה (בהתאם לשיעור ההנחה שיוצע) ושל עבודות הפיתוח הסביבתי (בהתאם לכתב הכמויות ושיעור ההנחה שיוצע).

❖❖❖

חתימת המשתתף לאישור ההצעה הכספית:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

שם, מספר וחתימת המשתתףשמות וחתימות מורשי החתימה

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

כתובת המשתתף טלפון ופקס

**אישור חתימות (במקרה של תאגיד)**

אני הח"מ \_\_\_\_\_\_\_\_\_\_\_\_\_\_, עורך הדין של \_\_\_\_\_\_\_\_\_\_\_\_\_\_\_\_ (להלן: "**המציע**"), מאשר בזה, כי ביום \_\_\_\_\_\_\_\_\_\_\_חתמו בפני על הצהרה זו ה"ה \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ בשם המציע, כי אצל המציע נתקבלו כל ההחלטות וכל האישורים הדרושים על פי מסמכי ההתאגדות של המציע ועל פי כל דין לחתימת המציע על הצהרה זו וכי חתימת ה"ה המפורטים לעיל מחייבת את המציע.

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

תאריך , עו"ד